**Ajánlati felhívás**

Hévíz Város Önkormányzat Képviselő-testületének a közbeszerzési értékhatár alatti beszerzésekről szóló szabályzata alapján

a

**Teréz Anya Szociális Integrált Intézmény részére**

**komplett fogorvosi kezelőegység beszerzésére**

**I. Az ajánlatkérő megnevezése**

*1. Az ajánlatkérő hivatalos neve:*

 **Teréz Anya Szociális Integrált Intézmény**

*2. Az ajánlatkérő címe és elérhetősége (telefon, fax, e-mail):*

8380 Hévíz , Szent András u.11/A.

Tel: 06-83/343-451, 06-30-5092388

Fax: 06-83/343-451

e-mail: info@hevizterezanya.hu, tapenztar@t-online.hu , intezmenyvezeto.taszii@gmail.com

*3. A dokumentáció a következő címen szerezhető be:*

Nincs dokumentáció. Az ajánlatkérő az ajánlati felhívást az Önkormányzat internetes honlapján is közzé teszi, ahonnan az ingyenesen letölthető.

Cím: <http://onkormanyzat.heviz.hu/kozerdeku/hirdetmenyek>

*4. Az ajánlatok benyújtásának címe:*

Teréz Anya Szociális Integrált Intézmény, 8380 Hévíz, Szent András u.11/A.

*5. Az ajánlatkérő vagy a nevében eljáró neve, elérhetősége, aki felvilágosítást tud adni:*

Varga András intézményvezető, 30/5092388, e-mail: intezmenyvezeto.taszii@gmail.com

**II. Beszerzés tárgyának megjelölése**

*1.A beszerzés tárgya: komplett fogorvosi kezelőegység*

A TASZII jelen ajánlat kérés szempontjából releváns szakmai egységei alapvetően az Egészségügyi Központ, 1. számú fogorvosi körzet, fogorvosi alapellátás, vegyes fogászati körzet.

Így a szerződés szerinti összeg becsült értéke 8-10 millió forint közöttire tehető.

Az ajánlat során olyan megbízható, gyors és precíz szerviz hátteret tartunk előnynek, mely könnyen elérhető, jelenős többlet kiadást nem igényel, tovább a partnerségen alapszik, megoldásokra törekszik. Az ajánlat során további szempont a vállalt garancia kiterjedése mind a gépet, mind pedig az időszakot illetően.

A kezelőegységet a nyertes pályázó leszállítja, üzemképes állapotba helyezi, a szükséges dokumentumokat rendelkezésre bocsájtja, valamint az azt a jövőben kezelő fogszakorvos és fogászati asszisztens részére dokumentálható módon, elméleti és gyakorlati oktatást nyújt az előírásoknak megfelelő, biztonságos és szakszerű használatról.

A fogászati kezelőegységnek meg kell felelnie a 60/2003. EszCsM rendeletben foglalt fogászati kezelőegységekre vonatkozóan.

*2. A beszerzés mennyisége* (a jellegének megfelelő meghatározással) :

 **1 db komplett fogászati kezelőegység, a *4. számú mellékletben* foglaltaknak megfelelően.**

*3. Teljesítésének a helye és módja:* a kezelőegység átadása az ajánlattevő telephelyén, 8380 Hévíz, József Attila utca 2. szám alatti telephelyén, az 1. számú fogászati körzet, üzemkész állapotban.

*4. Részekre történő ajánlattétel* (amennyiben lehetséges): nem

*5. Elfogadhatók-e változatok* (alternatív ajánlatok): igen

*6. A teljesítés határideje:*

 Szerződéskötést követően, de legkésőbb 2017. július 31.

 Hévíz Város Önkormányzata, mint fenntartó 2016. februárjában a TOP 4.1-15 számú felhívásra pályázatot nyújtott be. E pályázat az egészségügyi ellátást nyújtó szolgáltatások és infrastruktúra fejlesztését célozza, köztük komplett fogászati kezelőegység beszerzését. A pályázatok elbírálása a következő hetekben várható, ezért jelen ajánlattételi felhívás nyertes pályázat esetén a pályázati forrásból kerül beszerzésre. Nyertes pályázat esetén új beszerzési eljárás kerül kiírásra, amelyben az ajánlatkérő Hévíz Város Önkormányzat lesz.

**III. A Szerződés**

 1. A szerződés tervezet csatolásra került az ajánlattételi felhíváshoz. A szerződéses feltételek elfogadása kötelező, véleményeltérés nem lehetséges.

 2. A szerződési biztosítékok megjelölése:

* a szállítás teljesítésére előírt határidő 30 napot meghaladó túllépése esetén a beszerzési érték 1%-a/nap késedelmi kötbér
* azonnali hatályú felmondás esetén a már levont késedelmi és hibás teljesítési kötbéren felül a szerződés összegéből addig le nem szállított vételár 15 %-ának megfelelő meghiúsulási kötbér.

3. A finanszírozási feltételek (ellenszolgáltatás teljesítésének feltételei):

Az Ajánlatkérő előleget nem fizet. Az ajánlat csak banki átutalásos fizetési módot tartalmazhat, minden egyéb fizetési mód elfogadhatatlan az Ajánlatkérő számára.

Ajánlatkérő a szerződés tárgyát képező eszköz finanszírozására vagy a fentebb említett pályázati forrás, vagy saját, költségvetésében jelenleg is elkülönített pénzeszköz jelenti a fedezetet.

**IV. A részvételi feltételek**

*1. A dokumentáció beszerzésének feltételei:*

 az előzetes tájékozódás alapján a lehetséges ajánlattevőknek elektronikus és postai úton megküldjük, valamint az ajánlattevők ingyenesen letölthetik az Önkormányzat honlapjáról az ajánlati felhívást és mellékleteit.

*2. Pénzügyi- gazdasági és műszaki alkalmasság:*

 Ajánlattevő pénzügyi, gazdasági és műszaki alkalmasságának igazolására ajánlatkérő az ajánlat benyújtásakor az alábbiak dokumentálását kéri:

 a) ajánlattevő nyilatkozatát, hogy az ajánlati kiírás feltételeit elfogadja;

 b) az ajánlattevő nyilatkozatát arról, hogy nincs ellene csőd, vagy felszámolási eljárás, illetve nem áll végelszámolás alatt

 c) ajánlattevő nyilatkozatát, hogy nincs egy évet meghaladó adó-, társadalombiztosítás járulék, illeték és helyi adó tartozása;

 d) az ajánlattevő adatait tartalmazó, a működési forma szerinti tevékenységi engedély, vagy regisztrációs okirat másolata (pl. cégkivonat, egyéni vállalkozó jegyzői kivonata /hatósági igazolás/, igazolandó, hogy a tevékenységet a jogszabályok által előírt engedélyek birtokában végzi;

 e) az ajánlatot aláíró képviseletre jogosult aláírási címpéldányának, vagy banki aláírási kartonjának másolata,

 f) az ajánlattevő a megvalósításhoz alvállalkozót nem vehet igénybe.

Az ajánlatkérő érvényteleníti az ajánlatot, ha

 g) az ajánlattevő az ajánlati kiírás feltételeit nem fogadja el, illetve a 2.a) – 2.f) pontokban foglalt feltételeknek nem felel meg ajánlata;

Ki kell zárni az ajánlati eljárásból azt az ajánlattevőt, aki:

 h) végelszámolás alatt áll, vagy ellene csőd, illetve felszámolási eljárás folyamatban van;

 i) egy évet meghaladó adó-, illeték és társadalombiztosítási járulékfizetési hátralékkal rendelkezik;

 j) az ajánlatkérőnél, korábban - de öt évnél nem régebben - végzett beszerzésnél vállalt szerződéses kötelezettségének megszegését jogerős államigazgatási, illetve bírósági határozat megállapította.

 l) aki nevének, székhelyének, az általa kért ellenszolgáltatás mértékének, a teljesítési határidőnek nyilvánosságra hozatalát megtiltja.

**V. Az eljárás típusa és lefolytatása**

*1. Az eljárás típusának feltüntetése: nyílt, tárgyalásos*

*2. Az ajánlatok benyújtásának határideje,:* **2017. június 16. 12.00 óra.** Az ajánlatok bontását követően, az értékelés után szükség esetén tárgyalást folytatunk le. Erről az ajánlatot benyújtókat elektronikus úton értesítjük.

*3. Az ajánlati kötöttség időtartama:* **2017. július 31. (pozitív pályázati döntés esetén az abban foglaltaknak megfelelően új eljárás lefolytatása szükséges)**

*4. A hiánypótlás lehetősége:* egy alkalommal, értékelést követően, azonban az ajánlati ár és az azt alátámasztó tételes kereskedelmi ajánlat nem változtatható meg a hiánypótlás során

*5. Az eredményhirdetés tervezett időpontja:* **2017. június 19. 12.00 óra**

6. A szerződéskötés tervezett időpontja. **2017. június 26 – június 30 között**

*7. Amennyiben a nyertes ajánlattevő a szerződést nem köti meg, az ajánlatkérő a második legkedvezőbb ajánlattevőt kéri fel szerződéskötésre.*

**VI. A bírálati szempontok**

1. A legalacsonyabb összegű ajánlatok kiválasztása elsődleges, de további fontos szempontok: garancia, kiterjesztett garancia, ingyenes karbantartási munkák, szerviz háttér, szakmai háttér, rugalmasság, tájékoztatás, referenciák.
2. A tárgyalás lefolytatásának menete és az ajánlatkérő által előírt szabályok: szerződéses feltételek egyeztetése.

**VII. Az ajánlattevő tájékoztatása:**

Az ajánlat elkészítésének formai feltételei:

Az ajánlati felhívásként dokumentáció nem került kibocsátásra. **Az ajánlattételi felhívásra jelentkezők hivatalos levél, vagy e-mail formájában előre kell jelezniük, hogy részt kívánnak venni a pályázatban.** E-mail: info@hevizterezanya.hu, tapenztar@t-online.hu. A részvételi jelentkezésben meg kell adni az ajánlattevő nevét, címét, vezető tisztségviselője, vagy kapcsolattartója nevét és elérhetőségét telefonon, elektronikus levélben.

Az ajánlatok benyújtását írásban, és zárt borítékban az ajánlati felhívásban megadott címre kell teljesíteni közvetlenül, vagy postai úton az ajánlattételi határidő lejártáig beérkezően.

Az ajánlatokat az ajánlattevők által az arra jogosult által aláírva, személyesen, vagy postai úton, zárt csomagolásban, két példányban (egy „eredeti” + egy „másolat”) kell benyújtani. A csomagolást Teréz Anya Szociális Integrált Intézmény részére *„Komplett fogászati kezelőegység beszerzése”* és az *„Ajánlattételi határidő lejártáig tilos felbontani”* felirattal kell ellátni.

Az ajánlatokat összefűzve, minden információt tartalmazó oldalát folyamatos sorszámozással ellátva kell összeállítani.

A benyújtandó ajánlat tartalma:

 0. Címlap

1. Tartalomjegyzék
2. Felolvasólap (jelen dokumentáció 1. sz. melléklete)
3. Nyilatkozat (jelen dokumentáció 2. sz. melléklete)
4. A kezelőegységre vonatkozó ajánlat, mely tartalmazza a műszaki, szakmai paramétereket, valamint az árat nettó ár + ÁFA, aláírt, bélyegzővel ellátott példány.
5. Az ajánlattevő adatait tartalmazó, a működési forma szerinti okirat másolata.
6. Az ajánlatot aláíró képviseletre jogosult aláírási címpéldányának, vagy banki aláírási kartonjának másolata
7. Egyéb, az ajánlattevő által ismertetni kívánt adatok (pl.: garancia, szerviz háttér, referencia, partnerek felsorolása, működési sajátosságok, az ajánlattétel szempontjából fontos adatok, információk)

A kereskedelmi/szakmai ajánlat elemei és feltételei:

 Az ajánlat a jelen dokumentációban leírt és tervezett beszerzés egészére kell, hogy vonatkozzék, és annak megfelelően teljesítendő.

Ajánlattevőnek ajánlati árát a felolvasólapon kell megadnia nettó értékben.

Az ajánlati árat magyar forintban (HUF) kell megadni, s az nem köthető semmilyen más külföldi fizetőeszköz árfolyamához.

Az Ajánlattevőnek ajánlatában nyilatkoznia kell, hogy ajánlatát az ajánlattételi felhívás, valamint kiegészítő (értelmező) tájékoztatás ismeretében, azokat egymással összevetve és elfogadva, valamint tudomásul véve tette meg, melyekkel összefüggésben az ajánlat beadását követően ellentmondásra nem hivatkozhat, illetőleg arról, hogy megbizonyosodott az ajánlattételi felhívásban megadott, gyógyszerekre vonatkozó paraméterek helyességéről és elégséges voltáról.

* Az Ajánlattevő a beszerzési eljárás eredményhirdetése után nem hivatkozhat arra, hogy az ajánlattételi felhívás nem volt teljes, vagy abban hibákat észlelt. Amennyiben az ajánlattételi felhívás nem értelmezhető egyértelműen az Ajánlattevő kötelezettsége az ellentmondásokat feloldani (a kiegészítő tájékoztatás útján, vagy egyéb módon), a feladatot pontosítani.
* Bármilyen mulasztás következménye, amelyet az Ajánlattevő követ el azzal, hogy nem szerez megbízható információt az előzményekről, vagy olyan egyéb körülményekről, amelyek befolyásolják a szerződés előírásainak betartását, az Ajánlattevőt terheli, és amennyiben az Ajánlatkérő vele köt szerződést a mulasztás ténye nem mentesíti az Ajánlattevőt szerződéses kötelezettségeinek a vállalt határidőre történő teljesítése alól.

Egyéb feltételek:

Az ajánlat készítésével és benyújtásával kapcsolatos költségeket az ajánlattevő viseli.

Az ajánlatkérő fenntartja azon jogát, hogy a pályázati eljárást eredménytelennek nyilváníthatja.

Amennyiben az „eredeti” és a „másolati” példány között eltérés van, az ajánlatkérő az eredeti példányt tekinti mérvadónak.

Amennyiben az ajánlattevő a borítékon elmulasztotta feltüntetni az ajánlati felhívás szerinti, az ajánlat zártságára vonatkozó záradékot, az ajánlatának nyilvánosságra kerüléséből adódóan semmilyen igényt nem támaszthat, ajánlata érvénytelenné nyilvánítható.

A késedelmesen benyújtott ajánlat érvénytelen, azt az ajánlatkérő felbontás nélkül köteles az ajánlattevőnek visszajuttatni.

Az ajánlatok felbontásánál csak az ajánlatkérő vagy a nevében eljárók, az ajánlattevők, továbbá az ajánlatkérő által meghívottak lehetnek jelen.

Az ajánlatok felbontásakor ismertetni kell a felolvasó lap tartalmát.

Az ajánlatoknak az ajánlati felhívásban megjelölteket tartalmaznia kell. Amennyiben az ajánlat - az ajánlat elbírálásának - szempontjaiból akár egyet is nem tartalmaz, az ajánlat érvénytelen.

Kommunikáció az ajánlattételi időszak alatt:

Az ajánlati időszak alatt szükséges levelezést a rövid határidők miatt visszaigazolt elektronikus küldemény (e-mail) formájában, illetve telefaxon kell lebonyolítani az ajánlati felhívásban kapcsolattartási pontként megjelölt címen. Az ajánlott postai küldemény útján történő levelezés esetleges késedelme nem mentesít az eljárás során meghatározott határidők mulasztásának következménye alól.

Ajánlattevő elektronikus úton 2017. június 10 – ig kiegészítő tájékoztatást kérhet, melyre a választ az ajánlatkérő ugyancsak írásban elektronikus úton (e-mail) adja meg. A kiegészítő tájékoztatás – kérést ajánlatkérő címére kell elektronikus úton (e-mail) vagy telefaxon megküldeni.

**VIII. A felhívás feladásának, illetve megküldésének napja: 2017. június 1.**

**IX. Az ajánlati felhívás mellékletei:**

1. Felolvasólap (1. sz. melléklet)

2. Nyilatkozat (minta, 2. sz. melléklet)

3. Szerződés tervezet (3. sz. melléklet)

4. Komplett fogászati kezelőegység főbb jellemzői, tartalmi elemei (4. sz. melléklet)

Hévíz, 2017. június 1.

 **Varga András**

 **Intézményvezető**

*1. sz. melléklet*

**FELOLVASÓ LAP**

a

**Teréz Anya Szociális Integrált Intézmény részére**

**„ Komplett fogászati kezelőegység beszerzése”**

című beszerzési eljáráshoz

1. Ajánlattevő neve: …………………………………………………………………

2. Ajánlattevő székhelyének (levelezésének) címe: ………………………………….

 .……………………………………………………………………………………..

3. Ajánlattevő telefonszáma, faxszáma és e-mail címe: ……………………………..

 .……………………………………………………………………………………..

4. A fenti címmel meghirdetett ajánlattételi felhívásra válaszul alulírottak ezennel kijelentjük, hogy:

 Áttanulmányoztuk, és teljes egészében elfogadjuk a 2017. június 1 – én kelt Ajánlati felhívás tartalmát és kiegészítő tájékoztatás(oka)t, s ezennel fenntartások vagy korlátozások nélkül, és teljes egészében elfogadva a bennük foglalt feltételeket az alábbi ajánlatot tesszük.

**5. Összesített ajánlati ár ………………Ft, (*5. sz melléklet*) amely nem tartalmazza az Általános Forgalmi Adót.**

6. Kijelentjük, hogy az ajánlattételt megelőzően megbizonyosodtunk, hogy az ajánlattételi felhívásban megadott, illetve a szerződés-tervezetből ésszerűen következő - a termékek biztosításához, leszállításához és átadásához szükséges - feladatokra vonatkozó szerződéses ár helyességéről és elégséges voltáról.

Kelt: ……………………, 2017…………………….

 ……………………………………

 cégszerű aláírás

*2. sz. melléklet*

**NYILATKOZAT**

a

**Teréz Anya Szociális Integrált Intézmény részére**

**„ Komplett fogászati kezelőegység beszerzése”**

című beszerzési eljáráshoz

Alulírott …………………………….……………….………………….……… (név), mint a ……………………………..…………..(ajánlattevő neve, címe) kötelezettségvállalásra jogosult képviselője nyilatkozom:

a) az ajánlati kiírás feltételeit elfogadjuk;

b) nincs ellenünk folyamatban csőd, vagy felszámolási eljárás, illetve nem állunk végelszámolás alatt

c) nincs egy évet meghaladó adó-, társadalombiztosítás járulék, illeték és helyi adó tartozásunk;

d) mellékeljük az adatainkat tartalmazó, a működési forma szerinti …………………..

tevékenységi engedély, vagy regisztrációs okirat másolatát;

e) mellékeljük az ajánlatot aláíró képviseletre jogosult személy aláírási címpéldányát, vagy banki aláírási kartonjának egyszerű másolatát,

f) az ajánlatban közölt nevünk, székhelyünk, a szolgáltatás tárgyának és a kért ellenszolgáltatás mértékének, a teljesítési határidőnek nyilvánosságra hozatalát engedélyezzük,

g) a megvalósításhoz alvállalkozót nem veszünk igénybe.

Jelen nyilatkozatot Teréz Anya Szociális Integrált Intézmény részére „Fogászati kezelőegység” tárgyú beszerzési eljárás során az ajánlat részeként teszem.

Kelt:..............................., 2017. .................................

 ……………………………………

 cégszerű aláírás

*3. sz. melléklet*

**SZERZŐDÉSES FELTÉTELEK**

**Teréz Anya Szociális Integrált Intézmény részére**

**a fogászati kezelőegység**

című, Hévíz Város Önkormányzat Képviselő-testületének a közbeszerzési értékhatár alatti beszerzésekről szóló beszerzési eljáráshoz

Adásvételi szerződés Tervezet

**Fogászati kezelőegység beszerzésére**

amely létrejött egyrészről

székhely:

adószám:

bankszámlaszám:

mint eladó (továbbiakban: **Eladó**)

másrészről **Teréz Anya Szociális Integrált Intézmény**

székhely: 8380 Hévíz, Szent András u. 11/A.

adószám:

bankszámlaszám:

képviseletében: Varga András intézményvezető

mint vevő (továbbiakban: **Vevő**)

együttesen Felek között alulírott helyen és időben az alábbi feltételek szerint:

**1. A szerződés tárgya**

1.1 Eladó eladja, Vevő megveszi az Eladó kizárólagos tulajdonát képező fogászati kezelőegységet a műszaki leírásban és az ajánlatában meghatározott műszaki tartalomnak megfelelően.

1.2. A fogászati kezelőegység adatai

|  |  |
| --- | --- |
| Gyártmány:  |  |
| Típus: |  |
| Gyártás éve: |  |

1.3. Eladó kijelenti, hogy nincs tudomása a fogászati kezelőegység olyan rejtett hibájáról, amely a rendeltetésszerű használatot akadályozná vagy lehetetlenné tenné.

1.4. Eladó kijelenti, hogy a fogászati kezelőegységen harmadik személynek nincs olyan joga, amely korlátozná a Vevő tulajdonszerzését.

**2.** **Teljesítés, a felek kötelességei**

2.1. Eladó a fogászati kezelőegységet a **legkésőbb 2017. július 31-ig** köteles Vevő székhelyére szállítani és Vevő birtokába adni, üzemkész állapotban. A birtokba adásról jegyzőkönyvet kell felvenni. Eladó a szállítás előtt 3 munkanappal korábban köteles értesíteni a Vevőt. Vevő határidő előtti teljesítést elfogad.

2.2. Felek a szerződés teljesítése során kötelesek együttműködni, valamennyi körülményről egymást értesíteni.

2.3. Eladó kötelezettséget vállal arra és szavatolja, hogy az általa szállított fogászati kezelőegység műszaki és valamennyi egyéb szempontból megfelel a szerződésben és a vonatkozó jogszabályokban meghatározott követelményeknek. Eladó szavatolja, hogy a fogászati kezelőegység alkalmas a vonatkozó előírások, rendeletek alapján a fogászati ellátás zavartalan működtetésére.

2.4. A fogászati kezelőegység szállítása magában foglalja az összes felszerelés, tartozék szállítását és dokumentumok átadását (ideértve a használati utasítást, az oktatási naplót, az oktatással kapcsolatos dokumentációt, jótállási jegyet stb.), amelyeket a jogszabály megkövetel.

2.5. Az üzembe helyezéssel, működőképes állapotba való átadással kapcsolatos valamennyi költség eladót terheli.

2.6. Vevő köteles mindazon nyilatkozatokat megtenni, okiratokat aláírni és Eladó rendelkezésére bocsátani, amelyek a forgalomba helyezéshez szükségesek.

2.7. A jótállási időszak a fogászati kezelőegység birtokba adásának napjától számított ……….. hónap.

2.8. A szavatossági időszak a fogászati kezelőegység birtokba adásának napjától számított ………... hónap.

2.9. Eladó a jótállási és szavatossági igények alapján elvégzett szolgáltatásokra külön díjazást nem számít fel, függetlenül az igénybevételi alkalmak számától, illetve az igénybevételi időszak hosszától.

2.10. Vevő köteles a tudomásszerzést követően haladéktalanul írásban értesíteni Eladót az általa észlelt hibáról, hiányosságról az érvényesíteni kívánt jótállási vagy szavatossági igénye megjelölésével. Eladó köteles az értesítést követően haladéktalanul megkezdeni a hiba kijavítását, alkatrész cserét, legfeljebb 2 munkanapon belül a munkát elvégezni.

2.11. Felek képviselői:

Vevő nyilatkozattételre, szerződés módosításra felhatalmazott képviselője:

Varga András intézményvezető tel: +3630/509-2388

Vevő teljesítésigazolásra jogosított képviselője:

Eladó képviselője:

**3.** **Vételár, fizetési feltételek**

3.1 Felek megállapodnak abban, hogy a fogászati kezelőegység teljes vételára nettó …..……………….. **Ft, áfa …..…………….. Ft, azaz összesen bruttó …………………… Ft**.

3.2. Vevő kijelenti, hogy a vételár megfizetéséhez szükséges fedezet költségvetésében rendelkezésére áll.

3.3. Eladó a fogászati kezelőegység birtokba adását követően teljesítésigazolás alapján jogosult számláját kiállítani. Vevő a számla ellenértékét annak benyújtásától számított 15 napon belül átutalással fizeti meg. Vevő előleget nem fizet.

3.4. Szerződő felek megállapodnak abban, hogy Eladó saját érdekkörében felmerülő okból történő késedelmes teljesítése esetére a bruttó vételár 1%-a/nap késedelmi kötbért tartozik fizetni. A meghiúsulási kötbér összege a bruttó vételár 20%-a. A szerződés meghiúsulását jelenti Eladó súlyos szerződésszegése. A kötbér összege a végszámlába történő beszámítással kerül érvényesítésre.

3.5. Ha a Vevő a vételár kifizetésével késedelembe esik, akkor a mindenkori jegybanki alapkamatnak megfelelő összegű késedelmi kamatot köteles fizetni.

**4. Szerződésszegés**

4.1. Amennyiben Eladó a Vevő írásbeli felhívására sem teljesíti (vagy hibásan, hiányosan teljesíti) szerződéses kötelezettségeit Vevő által meghatározott ésszerű, de legfeljebb 30 napos határidőn belül, súlyos szerződésszegést követ el.

4.2. Eladó súlyos szerződésszegése esetén Vevő jogosult a szerződést a még át nem vett fogászati kezelőegység tekintetében egyoldalúan, azonnali hatállyal felmondani, és Eladó semmilyen jogcímen nem érvényesíthet igényeket Vevővel szemben. Már átvett fogászati kezelőegység esetében a Felek között elszámolási kötelezettség keletkezik.

4.3. A 4.2 pontban meghatározott elszámolási szabályok érvényesülnek a szerződés közös megegyezéssel történő megszüntetése esetén. Felek a szerződést közös megegyezéssel bármikor megszüntethetik.

**5. Vegyes rendelkezések**

5.1 Jelen szerződés módosítása csak írásban mindkét fél cégszerű aláírásával érvényes.

5.2 Jelen szerződésből eredő jogvitákat a felek egymás között, elsősorban tárgyalásos úton rendezik, ennek sikertelensége esetén Vevő székhelye szerint illetékes bíróság illetékességében állapodnak meg.

5.3 Jelen szerződésben nem szabályozott kérdésekben a Polgári Törvénykönyv rendelkezései az irányadóak.

Jelen szerződést a felek elolvasás és értelmezés után mint akaratukkal mindenben megegyezőt, 4 eredeti példányban jóváhagyólag aláírták.

Hévíz, 2017…………………………………………...

 Teréz Anya Szociális Integrált Intézmény

Eladó Vevő

képv. képv. Varga András intézményvezető

 Pénzügyi ellenjegyzés:

 Hubayné Jónyer Szilvia GAMESZ Gazdasági vezető

*4. sz. melléklet*

**KOMPLETT FOGÁSZATI KEZELŐEGYSÉG**

**Főbb műszaki paraméterek**

**A fogászati kezelőegységnek meg kell felelnie a 60/2003. EszCsM rendeletben foglalt fogászati kezelőegységekre vonatkozóan.**

**Felsőkaros fogászati kezelőegység**

- turbina és mikromotor Chip Blower,

- digitális mikromotor maximum sebesség beállítás

- digitális depurátor beállítás,

- sterilizálható instrumenttartó,

- műszerasztalról irányítható betegszék,

- lábkapcsoló, mely a betegszéket is irányítja,

- 90 fokkal kifordítható vizesblokk: - porcelán köpőcsésze

 - időkapcsolós melegvizes pohártöltés

 - köpőcsésze öblítés

- LED OP-lámpa, ( 35.000 L ) fényerő szabályozóval

- 1db Midwest, fényes turbina kiépítés

- 1db fényes elektromikromotor

-1 db szénkefementes fényes elektromikromotor

- 1db piezzoelektromos depurátor 4 heggyel

- 1db 6 funkciós (melegvizes) puszter autoklávozható burkolattal

- dupla méretű műszertartó tálca

asszisztensi oldal:

- exhaustor kiépítés vastag és vékony elszívókanüllel amalgámszeparátorral

- pantográf karos asszisztensi pult

- 6 funkciós asszisztensi puszter

- motoros betegszék :

 - fel-le mozgás, háttámlamozgás, automata kiszállás és öblítőpozíció

 - 3 helyről vezérelhető (a betegszék háttámlája, műszerasztal és a lábkapcsoló)

 - bal karfa

 - artikulációs fejtámla

- 1 orvosi ülőke

1 db fényes turbina + kuplung

1 db fényes 5:1 gyorsítós könyökdarab

1 db fényes könyökdarab

1 db egyenesdarab

1 db kompresszor és elszívó hangszigetelt dobozban